Vjeroučitelj BBB-ovac bit će kandidat Mosta protiv Bandića

Bit će to jedina lista s 51 čovjekom od kojih će svi znati reći "kaj", u šali nam govori izvor iz Mosta. Predvodit će je Marko Sladoljev, saborski zastupnik Mosta

<p>Most će u utrku za gradnačelnika Zagreba gurnuti Marka Sladoljeva (44) i ići će na izbore samostalno sa svojom listom. Informacijama nam je potvrđena iz više izvora iz Mosta. Predstavljanje bi trebalo biti sljedeći tjedan.<br/> Jedan od razloga zašto je Sladoljev izabran, kažu u Mostu, je njegov besprijekoran imidž. Rođeni je Zagrepčanin i cijeli svoj život je povezan sa Zagrebom. Sladoljev je inače saborski zastupnik Mosta, a ovo mu je drugi mandat. Uvijek je isticao privrženost navijačkoj skupini Dinama Bad Blue Boys. Sladoljev pripada onoj frakciji koja se žestoko borila protiv Zdravka Mamića, a i sada je u Saboru najaktivniji na pitanjima sporta i provedbe Zakona o sportu. On je jedan od potpisnika jučerašnjeg zahtjeva Mosta da cijeli vrh HNS-a podnese ostavku.<br/> Poznata je njegova izjava koja kada je rekao da čak ni za Dinamo ne bi dignuo ruku da Tomislav Karamarko ostane u Vladi. <br/> Inače je završio Katolički bogoslovni fakultet i vjeroučitelj je. Radio je i u školi. <br/> - I cijela lista za Skupštinu koju će nositi Sladoljev će ponuditi nešto sasvim drugačije od svih kandidata – kaže sugovornik iz Mosta i u šali dodaje "bit će to jedina lista s 51 čovjekom od kojih će svi znati reći "kaj".<br/> Osim što je Sladoljev BBB, glasnogovornik i voditelj kampanje bi mu trebao biti Thomas Bauer, vlasnik agencije Grizli koja intezivno surađuje s Mostom već dvije godine. Bauer je također jedan od boraca protiv Zdravka Mamića i sadašnjeg načina upravljanja nogometom. </p>